# Blues rock

### Wikipedia

Blues rock on populaarimusiikin tyylilaji. Se voi viitata yksinkertaisesti rocksoundilla soitettuun bluesiin tai laajemmassa mielessä bluesvaikutteiseen rockiin.

Monet 1960-luvun rockyhtyeistä, kuten The Rolling Stones ja The Yardbirds, soittivat muun ohella sellaistakin musiikkia, joka voidaan määritellä blues rockiksi. Samoin psykedeelisen rockin edustajat, kuten Cream ja Jimi Hendrix, levyttivät myös runsaasti suoraan bluesiin pohjautuvaa materiaalia rocksoundeilla. Suoraviivaisempia blues rockin edustajia 1960-luvun jälkipuoliskolla olivat Johnny Winter, Canned Heat, Ten Years After ja Peter Greenin aikainen Fleetwood Mac. Nämä säilyttivät musiikissa usein blueskaavan sekä sanoituksissa bluesille tyypillisen rakenteen, jossa toistetaan ensin yksi lause kahdesti ja sitten päätetään säkeistö yhdellä uudella lauseella.

Psykedeelinen rock oli usein siltana blues rockin ja myöhemmän heavy metalin välillä. Led Zeppelinin kaltaisten varhaisten heavy metal -yhtyeiden musiikissa kuului vielä selviä bluesvaikutteita.

1960-luvun jälkeen tunnetuimpia blues rockia esittäneitä artisteja ovat olleet esimerkiksi Stevie Ray Vaughan ja hänen veljensä Jimmien yhtye Fabulous Thunderbirds.

## [muokkaa] Tunnettuja levyjä

- Canned Heat - Future Blues (1969)
- Fabulous Thunderbirds - Girls Go Wild (1979), What's the Word (1980)
- Fleetwood Mac - Fleetwood Mac (1968), English Rose (1969)
- John Mayall´s Bluesbreakers - Bluesbreakers with Eric Clapton (1966), Hard Road (1967)
- Stevie Ray Vaughan - Texas Flood (1983), In Step (1989)
- Junior Wells - Hoodoo Man Blues (1965)
- Johnny Winter - Second Winter (1969)
- (Creamin kaikilla levyillä on sekä muutamia blues rock -kappaleita että 1960-luvun tyylistä modernimpaa rockia)

Haettu osoitteesta http://fi.wikipedia.org../../../b/l/u/Blues_rock.html

Luokat: Blues | Rock

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Italiano
- עברית
- Latviešu
- Nederlands
- 日本語
- Norsk (bokmål)
- Polski
- Svenska